  Майя Бывальцева Суй-пыдзыя но синзыя сӧсыр спортсменъёс пӧлын куасэн бызьылонъя но биатлонъя Дуннелэн кубокез понна вожвылъяськонлэн люкетаз Германиын Удмуртиысь Владислав Лекомцев кык медаль утӥз, ивортэ Россиысь Паралимпи комитетлэн пресс-службаез. Куасэн бызьылонъя шоро-куспо дистанциын Лекомцев нырысетӥ инты басьтӥз. Та ӵошатсконын ик Удмуртиысь эшшо одӥгез спортсмен Михаил Тукмачев 8-тӥ луиз. Вожвылъяськонлэн кыкетӥ нуналаз 7,5 иськеме бызёнын Владислав бронза медаль утӥз. Туннэ, 23-тӥ толшоре, куасэн бызьылонъёс йылпумъясько, собере биатлонъя ӵошатсконъёс кутскозы. Тегъёс: Спорт Удмуртия ВладиславЛекомцев Паралимпиада куас  